钦定古今图书集成/明伦汇编/氏族典/第342卷 > 刘应秋
## 钦定古今图书集成/明伦汇编/氏族典/第342卷 > 刘应秋

按《明外史刘应秋传》：“应秋，字士和，吉水人。万历十一
年进士及第，授编修，迁南京司业，召为右中允，历右
庶子祭酒。二十六年，有撰《忧危竑议》者，御史赵之翰
以指大学士张位，并及应秋，命调外。应秋遂辞疾归。
时词臣率优游养望，应秋独好讥评时事，以此取忌，
竟被黜归，数年卒。崇祯时，谥文节。”